### Beslutning

Anbefales oversendt til Kommunalbestyrelsens 2. behandling.

### Sagsfremstilling

## Resume og sagens baggrund

Kommunalbestyrelsen godkendte den 26. oktober og den 14. december 2022 den nugældende styrelsesvedtægt. Ankestyrelsen har imidlertid meddelt, at styrelsesvedtægten § 7, stk. 2 kan misforstås, og anmoder om at den ændres. Samtidig har de henledt opmærksomheden på, at formuleringen af § 22 kan skærpes. Med denne sag foreslås en præcisering af såvel § 7 som § 22.

Ændringer i styrelsesvedtægtens skal behandles to gange i Kommunalbestyrelsen.

## Indstillinger

Direktøren indstiller at forslag til ændret styrelsesvedtægt godkendes.

## Behandling

Direktionen, Kommunalbestyrelsen, Kommunalbestyrelsen.

## Sagsfremstilling

Kalundborg Kommunalbestyrelses styrelsesvedtægt blev efter seneste vedtagelse den 14. december 2022, i overensstemmelse med styrelsesloven fremsendt til Ankestyrelsen. Ankestyrelsen har efterfølgende meddelt, at formuleringen i § 7, stk. 2 skal ændres.

Af § 7, stk. 2 fremgår det, at man som medlem skal have stemt imod en given beslutning for at få sin afvigende mening tilført protokollen. Dette er i overensstemmelse med styrelsesloven. Dog kan man helt specifikt, i forhold til lige præcis procedurespørgsmål,  også få sin afvigende mening tilført, selv om man ikke har stemt.

Det er Ankestyrelsens opfattelse, at den nuværende formulering, uanset hvordan den praktiseres og fortolkes,  *kan* afskære Kommunalbestyrelsesmedlemmer, der har undladt at stemme fra at få deres afvigende mening om procedurespørgsmål tilført beslutningsprotokollen. Ankestyrelsen har derfor bedt Kommunalbestyrelsen om at ændre formuleringen.

Thomas Olsen kan være eksempelvis rækkefølgen af de enkelte punkter på dagsordenen mv. Altså de mere formelle spørgsmål.

I § 22 forslås det, at tydeliggøres i formuleringen, at henvisningen til styrelsesloven § 15, stk. 2 er en henvisning til de I § 15 nævnte fraværsårsager og, at vederlaget til en konstitueret udvalgsformand højest kan ydes i en uafbrudt periode på 9 måneder. Dette følger også af vederlagsbekendtgørelsen, som Kalundborg Kommune naturligvis altid følger.

Udkast til revideret styrelsesvedtægt vedlægges som bilag 1.

## Økonomiske konsekvenser

Ingen økonomiske konsekvenser.

### Sagens forløb

04-09-2023 Direktionen
Anbefales.